Vona að framlög í sprotasjóðinn BJÖRK verði á annan milljarð Björk Guðmundsdóttir . mbl.is / HAG „ Þetta er hugmynd Auðar og mikill heiður að [ sjóðurinn ] heiti í höfuðið á mér , " segir Björk Guðmundsdóttir , en hún ásamt Auði Capital hefur stofnað fagfjárfestasjóðinn BJÖRK . Hann á að fjárfesta í sprotafyrirtækjum á Íslandi og standa vonir stofnenda til þess að á annan milljarð króna verði til ráðstöfunar úr sjóðnum . Auður Capital hefur þegar lagt sjóðnum til 100 milljónir króna , að því er fram kom á kynningarfundi vegna sjóðsins í dag . Halla Tómadóttir , stjórnarformaður Auðar Capital , er bjartýn á að áhugasamir fjárfestar leggi honum til fé . Sjóðurinn er hugsaður sem farvegur fyrir fjárfesta sem hafa áhuga á að beina fé í nýsköpun og frumkvöðlastarfsemi , en á næsta ári á að verða hægt að sækja um styrki úr honum . „ Það hefur komið í ljós eftir að bankarnir hrundu og við stóðum frammi fyrir þessum ótrúlegu tímum á Íslandi að frumkvöðla - og sprotastafsemi hefur átt mjög undir högg að sækja , " segir Halla . Þetta gildi bæði um aðgang að mannauði , sem að miklu leyti hafi farið í bankana , en ekki síður peninga . Eigi að byggja nýtt Ísland verði það að vera fjölbreyttara en það sem áður var . „ Við horfum sérstaklega til þess að setja fé í sjálfbær fyrirtæki , " segir Halla . Þau fyrirtæki sem fái styrki verði að vera fjárhagslega arðbær , stunda samfélagslega ábyrga viðskiptahætti og vera umhverfisvæn .